Ukážka z elektronickej knihy

Zostavil: Miron Keruľ-Kmec

Z múdrosti otcov - august

Jazyková korektúra:

Mgr. Ingrid Lukáčová

Návrh obálky a grafická úprava:

Štefan Keruľ-Kmec ml.

ISBN 978-80-8233-190-8

Vytvorenie elektronickej verzie Dibuk, s. r. o., 2023

Úvod

Svätí učitelia duchovného života nám nezakrývajú, že cesta k spáse je jednoduchá. Každému ponúkajú tú istú mapu k cieľu, tie isté prostriedky duchovného života, nech už ide o kňazov a mníchov alebo o ľudí zo sveta. Evanjelium je to isté pre každého človeka a jeho prikázania sú záväzné pre každého.

Svätí otcovia nám ponúkajú praktickú skúsenosť, ako žiť život s Kristom, aby nám uľahčili náš duchovný zápas. Som presvedčený, že Cirkev musí sprostredkovať túto ich duchovnú múdrosť kresťanom súčasnej doby. Mnohí ju s radosťou príjmu. Mnohí ju môžu síce odmietnuť, ale môžu sa k nej vrátiť v čase, keď iné cesty sa ukážu ako slepé uličky.

1. august

Taktika nepriateľa

Ak zistíte, že nenávidíte svojich blížnych a odolávate tejto nenávisti a vidíte, že slabne a sťahuje sa, neradujte sa vo svojom srdci; lebo toto stiahnutie je trikom zlých duchov. Pripravujú druhý útok horší ako prvý; opustili svoje jednotky za mestom a prikázali im tam zostať. Ak na nich vyjdete a zaútočíte, utečú pred vami v slabosti. Ale ak je potom tvoje srdce povznesené, pretože si ich odohnal a opustíš mesto, niektorí z nich na teba zaútočia zozadu, kým ostatní budú stáť pred tebou; a tvoja úbohá duša bude uväznená medzi nimi bez možnosti úniku. Mesto je modlitba. Odpor je vyvrátenie skrze Krista Ježiša. Základom je podnecujúca sila.

sv. Izaiáš Pustovník

Uvažuj pred Božou tvárou...

Bojujem proti vášňam intenzívnou modlitbou?

Nepoľavujem v pozornosti, keď útok zoslabne?

Koniec ukážky